Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 506

4. Minõségügyi rendszer 4.1. A gyártó köteles minõségügyi rendszerének értékelését az általa választott bejelentett szervezetnél kezdeményezni. A beadványnak tartalmaznia kell — a szállítható nyomástartó berendezés minden vonatkozó adatát; — a minõségügyi rendszer dokumentációját. 4.2. Minõségügyi rendszerrel kell biztosítani, hogy a szállítható nyomástartó berendezés megfeleljen e rendelet elõírásainak. A gyártó által alkalmazott (minõségügyi) alapelveket, követelményeket és elõírásokat rendszeresen és rendezett módon dokumentálni kell, írásba foglalt minõség-politika, eljárásrend és útmutató formájában. A minõségügyi rendszer dokumentációja biztosítja a minõségügyi programok, tervek, kézikönyvek és jegyzõkönyvek egységes értelmezését. A dokumentációnak megfelelõen tartalmaznia kell — a szállítható nyomástartó berendezés minõségével összefüggõ minõségügyi célokat és szervezeti felépítést, valamint a vezetõi felelõsséget és hatáskört; — az alkalmazni kívánt gyártási, minõségellenõrzési és minõségbiztosítási módszereket, eljárásokat és egyéb rendszeres intézkedéseket; — a gyártás elõtt, alatt és után elvégzendõ vizsgálatokat és teszteket végrehajtási gyakoriságuk adataival; — a minõségügyi feljegyzéseket (pl. a vizsgálati jegyzõkönyveket, vizsgálati és kalibrációs adatokat, az e területen foglalkoztatott munkatársak képesítésére vagy jóváhagyásra vonatkozó jegyzõkönyveit); — az elõírt minõség megvalósulását és a minõségügyi rendszer hatékony mûködésének felügyeletét biztosító eszközöket. 4.3. A bejelentett szervezet minõsíti a minõségügyi rendszert, megvizsgálja, hogy teljesülnek-e a 4.2. pont szerinti követelmények. A minõsítõ csoport legalább egy tagja kellõ tapasztalattal kell rendelkezzen az adott szállítható nyomástartó berendezés technológia-értékelésében. A minõsítõ eljárás része a gyártó telephelyén tartott helyszíni szemle is. A minõsítés eredményérõl értesíteni kell a gyártót. Az értesítésben rögzíteni kell a vizsgálatok alapján levont következtetéseket, és meg kell adni a döntés indokolását. Utalni kell a jogorvoslat lehetõségére. 4.4. A gyártó köteles teljesíteni a jóváhagyott minõségügyi rendszerbõl származó kötelezettségeit, és biztosítania kell e rendszer megfelelõ és hatékony mûködését. A gyártó vagy a Közösségben letelepedett meghatalmazott képviselõje köteles a minõségügyi rendszerét jóváhagyó bejelentett szervezetet tájékoztatni a rendszer bármilyen tervezett módosításáról. A bejelentett szervezet megvizsgálja a tervezett módosítást és megállapítja, hogy a módosított minõségügyi rendszer továbbra is kielégíti-e a 4.2. pont követelményeit, vagy új minõsítésre van szükség. A vizsgálat eredményérõl értesíteni kell a gyártót, ismertetve a vizsgálat következtetéseit és megadva a döntés indokolását.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes